CELEX: 32017D1176
Language: et
Date: 2017-06-26 00:00:00
Title: Poliitika- ja julgeolekukomitee otsus (ÜVJP) 2017/1176, 26. juuni 2017, millega nimetatakse ametisse Mali relvajõudude väljaõppe toetamiseks läbiviidava Euroopa Liidu sõjalise missiooni (EUTM Mali) ELi missiooni vägede juhataja (EUTM Mali/1/2017)

1.7.2017   
            
            
               ET
            
            
               Euroopa Liidu Teataja
            
            
               L 170/94
            
         POLIITIKA- JA JULGEOLEKUKOMITEE OTSUS (ÜVJP) 2017/1176,
   26. juuni 2017,
   millega nimetatakse ametisse Mali relvajõudude väljaõppe toetamiseks läbiviidava Euroopa Liidu sõjalise missiooni (EUTM Mali) ELi missiooni vägede juhataja (EUTM Mali/1/2017)
   POLIITIKA- JA JULGEOLEKUKOMITEE,
   võttes arvesse Euroopa Liidu lepingut, eriti selle artiklit 38,
   võttes arvesse nõukogu 17. jaanuari 2013. aasta otsust 2013/34/ÜVJP, mis käsitleb Mali relvajõudude väljaõppe toetamiseks läbiviidavat Euroopa Liidu sõjalist missiooni (EUTM Mali), (1) eriti selle artiklit 5,
   ning arvestades järgmist:
   
               (1)
            
            
               Nõukogu volitas poliitika- ja julgeolekukomiteed otsuse 2013/34/ÜVJP artikli 5 lõike 1 kohaselt tegema kooskõlas Euroopa Liidu lepingu artikliga 38 asjakohaseid otsuseid EUTM Mali poliitilise kontrolli ja strateegilise juhtimise kohta, sealhulgas võtma vastu otsused järgmiste ELi missiooni ülemate ametisse nimetamise kohta.
            
         
               (2)
            
            
               Poliitika- ja julgeolekukomitee võttis 7. detsembril 2016 vastu otsuse (ÜVJP) 2016/2352, (2) millega nimetati EUTM Mali ELi missiooni ülemaks brigaadikindral Peter DEVOGELAERE.
            
         
               (3)
            
            
               Nõukogu otsusega (EL) 2017/971 (3) muudeti EUTM Mali käsuliini. Sellest tulenevalt tunnistati otsus (ÜVJP) 2016/2352 kehtetuks ning brigaadikindral Peter DEVOGELAERE nimetati EUTM Mali ELi missiooni vägede juhatajaks.
            
         
               (4)
            
            
               Belgia tegi 10. aprillil 2017 ettepaneku nimetada brigaadikindral Peter DEVOGELAERE järglasena EUTM Mali ELi missiooni vägede juhatajaks brigaadikindral Bart LAURENT.
            
         
               (5)
            
            
               ELi sõjaline komitee soovitas 29. mail 2017 poliitika- ja julgeolekukomiteel nimetada brigaadikindral Peter DEVOGELAERE järglasena EUTM Mali ELi missiooni ülemaks alates 12. juulist 2017 brigaadikindral Bart LAURENT.
            
         
               (6)
            
            
               Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ning rakendamises. Seetõttu ei osale Taani käesoleva otsuse vastuvõtmisel ning see ei ole tema suhtes siduv ega kohaldatav,
            
         ON VASTU VÕTNUD KÄESOLEVA OTSUSE:
   Artikkel 1
   Brigaadikindral Bart LAURENT nimetatakse Mali relvajõudude väljaõppe toetamiseks läbiviidava Euroopa Liidu sõjalise missiooni (EUTM Mali) ELi missiooni vägede juhatajaks alates 12. juulist 2017.
   Artikkel 2
   Käesolev otsus jõustub selle vastuvõtmise päeval.
   
      Brüssel, 26. juuni 2017
      
         
            Poliitika- ja julgeolekukomitee nimel
         
         
            eesistuja
         
         W. STEVENS
      
   
   
      (1)  ELT L 14, 18.1.2013, lk 19.
   
      (2)  Poliitika- ja julgeolekukomitee 7. detsembri 2016. aasta otsus (ÜVJP) 2016/2352, millega nimetatakse ametisse Mali relvajõudude väljaõppe toetamiseks läbiviidava Euroopa Liidu sõjalise missiooni (EUTM Mali) ELi missiooni ülem ja tunnistatakse kehtetuks otsus (ÜVJP) 2016/939 (EUTM Mali/2/2016) (ELT L 348, 21.12.2016, lk 25).
   
      (3)  Nõukogu 8. juuni 2017. aasta otsus (EL) 2017/971, millega kehtestatakse ELi täitevvolitusteta sõjaliste ÜJKP missioonide plaanimise ja juhtimise kord ning muudetakse otsust 2010/96/ÜVJP Somaalia julgeolekujõudude väljaõppe toetamiseks läbi viidava Euroopa Liidu sõjalise missiooni kohta, otsust 2013/34/ÜVJP, mis käsitleb Mali relvajõudude väljaõppe toetamiseks läbiviidavat Euroopa Liidu sõjalist missiooni (EUTM Mali), ja otsust (ÜVJP) 2016/610 Euroopa Liidu ÜJKP sõjalise väljaõppemissiooni kohta Kesk-Aafrika Vabariigis (EUTM RCA) (ELT L 146, 9.6.2017, lk 133).